<classify> Yanga inaanza kampeni hizo ikiaminika kuwa na kikosi bora chenye uwezo wa kutetea taji hilo.Yanga iliifunga Coastal Union mechi zote katika ligi ya msimu uliopita, ikiwemo ile ya pili iliyofanyika kwenye Uwanja wa Taifa ambapo ilifungwa mabao nane.Akizungumzia mechi hiyo jana kocha wa Yanga, Hans van Pluijm alisema ana matarajio makubwa na timu yake kuibuka na ushindi.Nilikuwa na muda mrefu wa kuandaa kikosi changu, nadhani sasa ni wakati wa wachezaji wangu kufanyia kazi yale waliyofundishwa, alisema.Kuhusu suala la wachezaji wake wa kigeni kuzuiwa na Shirikisho la Soka Tanzania TFF, Katibu Mkuu wa Yanga Dk Jonas Tiboroha alisema jana kuwa wachezaji wao wote watacheza.Awali, kulikuwa na taarifa kwamba Yanga imeshindwa kulipa dola za Marekani 2,000 kwa kila mchezaji kati ya wachezaji wake saba wa kigeni hivyo TFF imewazuia.Nawahakikishia wapenzi na mashabiki wa Yanga kwamba tumekamilisha taratibu zote za usajili kwa wachezaji wetu wa kigeni na hakuna atakayeshindwa kucheza labda kama kocha hatomtumia, alisema.Wachezaji wa kigeni wa Yanga ni Haruna Niyonzima wa Rwanda, Mbuyu Twite kutoka Jamhuri ya Kidemokrasia ya Congo, Vincent Bossou wa Togo, Andrey Coutinho wa Brazil, Thabani Kamusoko, Donald Ngoma wa Zimbabwe na Amisi Tambwe wa Burundi.  <topic>: michezo 